Насри започва кариерата си с националната фланелка на Франция още на 16-годишна възраст, играейки след това и във всички младежки отбори на Франция, а на 28 март 2007 г. дебютира и със старшата възраст в приятелска среща с Австрия. Подава ниско по тревата и Карим Бензема отбелязва единственото попадение в срещата. На 6 юни 2007 г. в мач от квалификационния кръг за Евро 2008 срещу Грузия, Насри отбелязва и първия си гол за националния отбор. Насри е повикан от Раймон Доменек за финалите в Австрия и Швейцария, ставайки един от най-младите играчи на Франция на финали. Изигра 32 минути, влизайки 2 пъти като смяна.